Критеријуми оцењивања ученика

Стручно веће математике ОШ Петар Лековић Пожега

Елементи оцењивања из математичке групе предмета су:

- усвојеност образовних садржаја;

- примена знања;

- активност ученика.

Ученик у току школске године може добити оцене на основу:

- писмених провера знања – контролних вежби и писмених задатака;

- усменог испитивања;

- активности на часу;

- домаћих задатака;

- семинарских радова

Писмене провере знања, осим петнаестоминутних провера, се најављују ученицима и одржавају према унапред утврђеном распореду.

Писмени задаци се реализују као једночасовне писмене провере .

Ученици имају по четири писмена задатка.

Контролне вежбе се реализују као једночасовне писмене провере знања. Број контролних вежби у току школске године је најчешће четири а може бити и мањи.

Петнаестоминутне провере знања не морају бити унапред најављене. Резултате петнаестоминутне провере наставник уписује у педагошку свеску, а за извођење оцене су неопходне најмање три такве провере.

Ученик који на писменој провери оствари бар 90% од укупног броја поена не може бити оцењен оценом мањом од 5.

Ученик који на писменој провери оствари бар 70% од укупног броја поена не може бити оцењен оценом мањом од 4.

Ученик који на писменој провери оствари бар 50% од укупног броја поена не може бити оцењен оценом мањом од 3.

Ученик који на писменој провери оствари бар 30% од укупног броја поена не може бити оцењен оценом мањом од 2.